Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7535

8. évfolyam számára kimunkált, a gyakorlatban több ízben kipróbált, a NAT-alapelvek, célokhoz igazított és a Fejlesztési feladatokkal összevetett részletes tanterv. A tantervet és taneszközeit használhatják, választhatják azok az iskolák (pedagógusok), akik az Képességfejlesztő és értékőrző program és pedagógiája szerint dolgoznak. Javasolt óraszám Évfolyam 7. 8. 9. 10. 11. 12. Heti óraszám 0,5 0,5 0,5 0,5 A KÉK tanterv és a NAT 2003 viszonyának jellemzői A Mozgóképkultúra és médiaismeret tanterv a NAT műveltségi területei közül a Művészetek Mozgóképkultúra és médiaismeret részműveltségterület követelményrendszerét fedi le. A KÉK Mozgóképkultúra és médiaismeret tanterve megfelel a NAT MŰVÉSZETEK Mozgóképkultúra és médiaismeret műveltségi részterület FEJLESZTÉSI FELADATAINAK. A KÉK tanterv TEMATIKUS TANANYAG-ában leírtak értelmezendőek a mozgókép művészete, ugyanakkor a médiaszövegek megfigyelése, értelmezése és kritikája szempontjából is. A tanterv jellemzői A Mozgóképkultúra és médiaismeret tanterv fontos jellemzője, hogy a filmművészet és a tömegkommunikáció felől egyaránt közelíti tárgyát. Az aktív mozgóképi kommunikációs készség megszerzésére felhasználjuk a gazdagabb filmi „beszédmód” mértékadó mintáit – melyek ismeretére szükség van az audiovizuális kommunikáció bármely területéről érkező szövegek tényleges értelmezéséhez. Ugyanakkor tanulmányozzuk a befogadókat közvetlenül elérő médiaszövegek beszédmódját is. Ezért a tanulmányi időszak során a tanulók számos filmet tekintenek meg, köztük a filmművészet alapértékeit reprezentáló magyar és külföldi alkotásokat, rövid és kísérleti munkákat, bizonyos műfajokat bemutató munkákat, valamint médiatörténeti dokumentumokat és aktuális médiaszövegeket. Ez az élmény az a bázis, amelyre folyamatosan épül az analízis, és amely inspirál a kreatív munkára. A Mozgóképkultúra és médiaismeret tanterv alkalmazásához szükséges feltételek A Mozgóképkultúra és médiaismeret tanításához képzett pedagógusokra, alkalmas taneszközökre (tankönyvre, szöveggyűjteményre, mozgóképes "szövegek"-re, technikára), értékelést segítő feladatokra, útmutatókra van szükség. Mindezek nélkül a Mozgóképkultúra és médiaismeret nem "oktatásképes" műveltségi részterület az iskola számára. A Mozgóképkultúra és médiaismeret oktatása nem nélkülözheti a vetített anyagot, a műveket, amelyeket ma már ritkábban celluloidon, mozi-környezetben, többnyire azonban videón és DVD-n lehet elérni. A kiválasztott, bemutatásra és feldolgozásra kerülő műveket teljes hosszukban kell vetíteni, a részletek csak a későbbi, elemző munkát segíthetik. Bizonyos médiaszövegek töredékesen is vetíthetőek, amennyiben azt közvetlen tanári segítség és értelmező munka követi. Mivel ez értelemszerűen nem képzelhető el órakeretben, a Mozgóképkultúra és médiaismeret oktatásához szükség van a diákok bizonyos, tanidőn túli részvételére, amiként a Pál utcai fiúkkal vagy az Ember tragédiájával sem órakeretben találkozik a tanuló. A Mozgóképkultúra és médiaismeret tanterv közöl néhány megtekintésre javasolt filmalkotást. Az ajánlott művek jegyzéke széles spektrumot ölel fel, de nem teljes. A lista több okból sem adható meg tételesen. Egyfelől nem mindegy, hogy a területet az adott helyen milyen mélységben oktatják, másrészt számos olyan mű "használható" valamely mozgóképpel kapcsolatos probléma feltárására, amelynek a filmtörténeti jelentősége hasonló súlyú. A televíziós műsorok, művek kiválasztása pedig még kevésbé kanonizálható. 2006/20/II. szám A Mozgóképkultúra és médiaismeret tantárgy általános fejlesztési követelményei Mozgóképírás és -olvasás, a „Nyelv”-tan A megfigyelés és az ismeretszerzés, valamint a szövegértés és az értelmes szövegalkotás képességének elsajátítása; vagyis a mozgóképi szövegek olvasását lehetővé tevő kódok megfigyelése és megkülönböztetése, saját mozgóképi szövegek megfogalmazásához szükséges kifejezési készség, formaérzék és kreativitás fejlesztése. Művészeti ismeretek Az alkotás és a befogadás folyamatainak tudatosítása; vagyis a mozgókép elemi kifejező eszközeinek felismerése, azok hatásának értelmezése, a művészi hatás összetevőinek, a jelentés szintjeinek felismerése. A mediatizáció művelődéstörténete A mozgókép nyelvének, művészi alkotásainak, az audiovizuális média kialakulása és formálódása művelődéstörténeti összefüggéseinek ismerete és megértése; vagyis az AV reprodukciós és távközlésikommunikációs technikák fejlődése és kulturális-társadalmi hatása fontosabb mozzanatainak, a filmi kifejezési formák fejlődése alapvető állomásainak ismerete és megértése, különbség tétel a mozgókép különféle alkalmazási területei, zsánerei között. Tömegkommunikáció A médiahasználati szokások megfigyelése, az audiovizuális médiumok működésének, a társadalmi nyilvánosságban betöltött szerepének felismerése és kritikája, a média szuverén és kritikus módon történő használata; vagyis a tudatos, szelektív befogadói stratégiák kialakítása. Az AV média tömegkommunikációs szerepéből adódó hatásmechanizmusainak felismerése, a műsorelemzés képességének fejlesztése, az azonosulás és együttműködés személyes kritikai attitűdjének kialakítása, az önismeret fejlesztése. A Nemzeti alaptantervben megjelenített közös követelmények, művészeti alapelvek és célok közül a Mozgóképkultúra és médiaismeret jelentős tényező lehet az egyetemes, az európai és a nemzeti kultúra megismertetésében, a más kultúrák iránti fogékonyság, és fogadókészség kialakításában, a kommunikációs kultúra oktatásának minden aspektusában, a lelki egészség, önismeret kialakításában és a tanulási kultúra fejlesztésében. 2006/20/II. szám A Mozgóképkultúra és médiaismeret tantárgy fogalmi rendszere, fejlesztési stratégiája, tárgyszemlélete Az előzőkben vázolt általános fejlesztési követelményekből, és az alaptanterv részletes követelményeiből, fejlesztési feladataiból kiolvasható a Mozgóképkultúra és médiaismeret tantárgy fogalmi rendszere, fejlesztési stratégiája, tárgyszemlélete, de a dokumentum műfaji sajátosságaiból adódóan szükséges a szöveg értelmezése, további konkretizációja -, elsősorban az életkorból adódó specifikumok mentén: 7–8. évfolyam Kezdetben bizonyos alapozó, előkészítő tematikát, erősen gyakorlati, kevéssé elméleti megközelítést igényel a fejlesztés, "csinálós, önfeledt" élmény-időszakot, feltöltődést. A tananyag – amikor filmekkel dolgozik – döntően az elbeszélő (eseményközpontú, lineáris szerkezetű) kifejezésmód könnyen azonosítható, fontosabb elemeit tartalmazza, a mozgóképi szövegek nagy csoportjainak felismerését a művészetfajok (tömegfilm-szerzői film) elkülönítését, és a művek/műsorok szétválasztását célozza. A filmpéldáknál kifejezetten ellenjavallt az irodalmi adaptáció, ezzel szemben kifejezetten javallt a tömegkultúrában fogant néhány mű megvitatása. A lényeg, hogy a gyerekek felismerhessék a zsánerekben rejlő örök meséket és a szerzői gondolkodásban fogant műveknél a kifejezéséi forma szuverenitását. Később is dominál a kreatív, gyakorlati megközelítés, de a fejlesztést szolgáló feladatok itt már a mozgóképi kommunikáció természetrajzának, a média által működő nyilvánosságnak a feltárására szolgálnak. Az elemzés a film és médiális szövegértés alapelemeire koncentrál. Pl.: a történet, az expozíció és a lezárás, a cselekmény és az elbeszélés, médiaszövegek szerkezete, műsorszerkezet A tantervre épülő időterv (tanmenet) kialakításának az eltérő életkori és mélységi szinteken egyformán fontos döntése, hogy a szerkezet, a történet, a cselekmény, a jelenetezés, a dramaturgia tanulmányozása után értelmezhetőek csupán az ábrázolás jellegzetesen filmi eszközei, a szerepjáték, a környezet, a kamerapozíció és a képkivágás, a megvilágítás vagy a montázs. A technikai képírás fejlődését, a reprodukciós és távközlési technikák kulturális hatásának vázlatos áttekintését tartalmazza a művelődéstörténeti illetve a kommunikációs rendszerekre vonatkozó tananyag, amely elektronikus "környezetismeretként" épít a diákok mindennapi tapasztalataira. A használati módok elkülönüléséről és sokféleségéről is szó van, de a lényeg a tapasztalati valóság és a médiában reprezentált világ differenciálást érzékenyen detektáló képesség fejlesztése, miközben a tanulók televízió – videó – mozi – komputer – multimédia fogyasztói szokásait, preferenciáit is megfigyeljük. A kiválasztott, bemutatásra és feldolgozásra kerülő művek A Mozgóképkultúra és médiaismeret oktatása nem nélkülözheti a vetített anyagot, a műveket. A kiválasztott, bemutatásra és feldolgozásra kerülő alkotásokat teljes hosszukban kell a vetíteni, a részletek csak a későbbi, elemző munkát segíthetik. A kiválasztásra kerülő művek spektruma széles, és a lista több okból sem adható meg tételesen. Egyfelől nem mindegy, hogy a területet az adott helyen milyen mélységben oktatják, másrészt számos olyan mű "használható" valamely mozgóképpel kapcsolatos probléma feltárására, amelynek a filmtörténeti jelentősége hasonló súlyú. A televíziós műsorok, művek kiválasztása természetesen még kevésbé kanonizálható. Fontos, hogy a stúdiumok alatt vetített mintegy (20-80, vagyis nagyjából évi 5-20) film segítségével a tanulók megismerkedjenek a filmtörténet legfontosabb irányzataival, a műfajokkal, 2006/20/II. szám néhány jelentős alkotó alapműveivel, reprezentáns értékek sorával. A válogatás túlnyomórészt szerzői vagy "stílus" filmeket tartalmazzon, de nem lehet elutasító a tömegfilmmel szemben. A vetítésre kerülő filmek sorrendjének megállapításánál inkább kerülni kell a kronológiát, mintsem ragaszkodni ahhoz. A film gyorsan öregszik, a ma diákjához a mai film nagyobb eséllyel szólhat. A ciklikusan visszatérő, különböző filmtörténeti korszakokat, iskolákat reprezentáló művekre építve, bizonyos idő után felépíthető az időtervben (a tanmenetben) a filmtörténet kronologikus rendszere. A képolvasási készség fejlesztését előnyben kell részesíteni, akár a historikus szemlélet rovására is. A művek, mozgóképi szövegek kiválasztásánál pontosan tudnunk kell, hogy milyen céllal akarjuk felhasználni azokat a tanításban, tekintettel kell lennünk a diákok előképzettségére és a beszerzési/vetítési lehetőségekre. A mozgóképi szövegek, művek kiválasztása során gyakrabban előforduló szempontok: A film- és médiatörténeti, stílustörténeti tájékozottság fejlesztése során valamely korszakot (iskolát, stílust), valamely ismert (vagy kevésbé ismert) alkotó munkásságát, valamely műfaj, médiaszöveg, műsor jellegzetességeit akarjuk oktatni? Szerkezettani, narratológiai, dramaturgiai ismeretek fejlesztése során a mozgóképi szövegek irodalmi és írásos előzményeit, narratív struktúrák elemzése filmalkotásokban és médiaszövegekben, az expozíció, a konfliktus és a lezárás típusait, az utalás, a véletlen szerepét, a hősválasztást, szereplőválasztást, a cselekménybonyolítást kívánjuk vizsgálni? A filmnyelvi eszközök tanulmányozása során a szerepjátékkal kapcsolatos kérdéseket (amatőr-hivatásos, karakter, gesztusok, sztár-rendszer, maszk, ruházat), a mozgóképi dialógust, a fotografálást, a nézőpontok kiválasztását, a megvilágítást, a fény hatását, a kép textúráját, a lefényképezett környezetet, a mozgókép akusztikus terét, a mozgóképi anyag szerkesztését, tempóját, ritmusát akarjuk szemügyre venni? A mozgóképi szövegek hitelességének vizsgálata során a mozgóképen ábrázolt világ és a valóság viszonyát, a virtuális valóság problémáját, a mozgókép manipulatív technikáit mutatnánk be? A mozgókép és más művészetek ill. kultúraterületek viszonyának tanulmányozása során a színház és a film kapcsolatát, a fotó és a film kapcsolatát, a szépművészetek és a film/video kapcsolatát, a mozgókép és a zene, a mozgóképművészet és média kapcsolatát akarjuk felderíteni? 2006/20/II. szám A mozgókép tömegkultúrális aspektusának a vizsgálata során a tömegfilm és a szerzői film különbségének, a mozi, az art-mozi, a mozi és a televízió, a videó (DVD), a televízió és az internet hatásának, a használati módok elkülönülésének és sokféleségének, a nyilvánosság átalakulásának, a mű és a befogadó kapcsolatát átformáló interaktivitásnak, a tömegkultúrában azonnal intézményesülő eredetinek a tanulmányozása a kitüntetett szempont? A diákok előképzettségének, korosztályi és kulturális meghatározottságának figyelembevétele során a választandó mű problematikája "közeli" vagy éppen idegen a hallgatóság számára? a választandó anyag verbális és képi megoldásai összhangban vannak-e a megcélzott korosztály vélhető élettapasztalataival? szembesíteni kívánjuk-e a hallgatóságot bizonyos tabukkal? mozgóképi szövegértési, valamint kulturális tolerancia szintjük szinkronban van-e a bemutatandó művel? Az elemzés egymásra épülő szintjeiből, melyeket kívánunk bejárni? – az élményszintet? – az értelmezés szintjeit? – a mű bírálat szintjét? Az életkorral, a feldolgozás mélységével összhangban az egyes szintek egyszersmind a mozgókép-olvasás elsajátításának természetes fázisait adják, s ez segít az időterv (tanmenet) felépítése során éppen úgy, mint az egyes művek kiválasztásában. 2006/20/II. szám A Mozgóképkultúra és médiaismeret tanulásának céljai a 7–8. évfolyamon A Médiaismeret és mozgóképkultúra tantárgy célja, hogy fejlessze a tanulók kontrollált audiovizuális kommunikációs készségét, vagyis a mozgóképi szövegek helyes értelmezését, egyszerű audiovizuális üzenetek megfogalmazását és annak a bonyolult mechanizmusnak a megértését, ami az adó és a vevő, a néző és a gyártó, a műsorrend és a polgár hétköznapi szokásai közé épül fel. A tantárgy egyaránt segít a művészeti alkotások és a mindennapi élet médiajelenségeinek értelmezésében, valamint az esztétikai fogékonyság és érzékenység mellett a kulturális nyitottság, a tolerancia és az önismeret fejlesztésében. Tehát a Mozgóképkultúra és médiaismeret tantárgy tanulása: hozzájárul az információs társadalomban való biztonságosabb tájékozódáshoz, fejleszti a szövegértés képességét, fejleszti a kommunikációs képességeket, fejleszti a pozitív értékek iránti attitűdöt, hozzájárul a reális énkép kialakításához, fejleszti az önkifejezés képességét és segíti a műveltségi bázis kiépülését, segíti a kiigazodást korunk kulturális jelenségei között, valamint megismertet a nemzeti, az európai, és a globalizálódó kultúra sajátosságaival. A Médiaismeret és mozgóképkultúra tantárgy – a fenti célkitűzések értelmében – törekszik arra, hogy Â alkalmat adjon a tanulóknak a megfelelő mozgóképi alkotások tanulmányozása útján saját személyiségük jobb megismerésére, történelmi, társadalmi és kulturális összefüggések felismerésére; Â megszerettesse a mozgóképi kultúra értékeit, esztétikai élményhez segítse a tanulókat, minőségi műsorok megtekintésére ösztönözze őket; Â gazdagítsa tapasztalataikat a filmi és más típusú mozgóképi szövegek olvasásában, tartalmának és rejtett jelentésének, üzenetének megértésében; Â tanítsa és nevelje a tanulókat a tömegkommunikációs eszközök kritikus és szuverén használatára; Â jobban megértse a média szerepét a társadalom értékrendjének, normarendszerének alakításában; Â fejlessze a tanulók mozgóképi kifejezőképességét és kifejezőkedvét, segítse őket személyes és árnyalt audiovizuális üzeneteik megfogalmazásában; Â tanítsa meg a tanulókat a hétköznapi audiovizuális szövegek és műfajok kezelésére; Â segítse a tanulókat abban, hogy a magyar nyelvű kultúra részeseivé, aktív alakítójává válhassanak. Vagyis a Mozgóképkultúra és médiaismeret tantárgy oktatási programja: Â Kiemelten fejleszti a kommunikációs készséget (ideértve bármiféle mozgóképi szöveg kódolását és dekódolását). Â Teljesítményorientált, az ismeretek alkalmazására késztet. Â Preferálja és segíti az alkotásra való beállítódást (ideértve mindenfajta mozgóképi mű részbeni vagy teljes létrehozását). Â Tudatosítja a vállalkozói magatartás, az innováció és kommunikáció jelentőségét, szimulációs feladatokkal fejleszti (különösképpen a médiaismeretek oktatása során) e készséget. Â Széles körű általános műveltséget, a nemzeti és az egyetemes kultúra értékeit közvetíti. Â Megtanít tájékozódni az audiovizuális csatornák információs káoszában, kihasználja, hogy lényege szerint jelen idejű, így segít a pályaorientációban. Â Elemzéssel és az alkotói szerepek gyakoroltatásával fejleszti a reális énkép, ember, magyarság és világkép kialakítását. Â A művészi alkotásokban feltáruló konfliktusok értelmezésével és a valós emberi sorsok átélhető projekciójával segíti a toleráns, másokkal szemben empatikus személyiség kialakítását, az életvezetés és az érvényesülés során adódó krízishelyzetek humánus kezelését. 2006/20/II. szám A tananyag-elsajátítás, az ellenőrzés és az értékelés módszerei a 7–8. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  A képi kifejezés funkcióinak szemléltetése és elemzése  Az álló- és a mozgókép sajátosságainak összehasonlítása  A mozgókép létrehozásának gyakorlása: film- és videokamera segítéségével  Mozgókép-folyamatok elemzése  Filmek, TV-játékok különféle műfajainak elemzése  A rádiózás funkcióinak elemzése  A mozgókép és a média társadalmi szerepének értelmezése  Látogatás a Rádióban, film- és TV-stúdióban  Alkotások létrehozása  Hagyományos, egyéni és csoportos beszélgetés, szóbeli feleltetés  Írásbeli feleltetés  Írásbeli házi feladat  TV műsorokról esszék, illetve kritikai publicisztika írása  Videóval készített saját produkció  Magnetofonnal készített hangzó műsor összeállítása  Egyéni vagy közös alkotás létrehozása  Tanári írásbeli szöveges (formatív) értékelés  Tanári szóbeli (formatív) értékelés megerősítő / szabályozó / korrigáló funkcióval  Tanulói értékelés egymás produktumáról  Analitikus pontozás  Saját tanulói teljesítmény elemzése, önértékelése a követelmények kritériumainak összevetésével  Évközi, érdemjeggyel történő értékelés  Félévi, év végi osztályozás (szummatív értékelés) A szükséges tankönyvek, segédkönyvek és egyéb taneszközök jegyzéke Cím Hartai László: A mozgóképi gondolkodás alapjai Hartai László: A mozgókép kifejező eszközei (I): a szereplő és a környezet Hartai László: A mozgókép kifejező eszközei (II): a kép, a hang és a montázs Muhi Klára: Élmény és értelmezés Király Jenő: Filmműfaj és műfajfilm Király Jenő: A mágikus mozi Kovács András Bálint: Film és elbeszélés Muhi Klára: Az idő és a montázs Szilágyi Gábor: A film nyelve Horváth János: A televíziós műfajok Szilágyi Ákos: Média Hirsch Tibor: A multimédia Wisinger István: A műsorrend Báron György: A történetmesélés története Gelencsér Gábor: A város és a mozgókép 2006/20/II. szám A taneszközök mindkét évfolyam tananyagához használhatóak Cím MOZGÓKÉP ÉS MÉDIAISMERET I (KO 0223) FILM ÉS MÉDIAFOGALMAK KISSZÓTÁRA KO-0163 GELENCSÉR GÁBOR: KÉPKORSZAK – SZÖVEGGYŰJTEMÉNY KO-0098 HARTAI LÁSZLÓ–MUHI KLÁRA: MOZGÓKÉPKULTÚRA ÉS MÉDIAISMERET KO-0097 FILMÓRÁK, MÉDIAÓRÁK I-III. (MÓDSZERTANI VIDEO) INFORG STÚDIÓ – MAGYAR MOZGÓKÉP ÉS MÉDIAOKTATÁSI EGYESÜLET FILMNYELVI GYAKORLATOK I-II. (MÓDSZERTANI VIDEO) INFORG STÚDIÓ – MAGYAR MOZGÓKÉP ÉS MÉDIAOKTATÁSI EGYESÜLET JANCSÓ (MULTIMÉDIA CD-ROM) T 512.179/1999 (KIADÁS ALATT) MOZGÓKÉP ÉS MÉDIAISMERETI FELADATGYŰJTEMÉNY SDT-Mozgókép és médiaismeret (Sulinet Digitális Tudásbázis) Saját fejlesztésű technikai eszközök Mivel a tárgy oktatásához szükséges eszközparkot annak komolyabb forrásigénye miatt nem lehet előírni, így a helyi lehetőségek és igények szerint kell minden oktatóhelyen megítélni. Az eszközpark tekintetében három szintet különböztethetünk meg: – alapszint, amely kizárólag megtekintésre alkalmas szükséges: televíziós monitor, videó lejátszó, DVD – középszint, amely a megtekintés mellett alkalmas alacsony technikai színvonalú mozgóképanyagok felvételére szükséges: alapszint + fényképezőgép, videokamera – magas szint, amely a megtekintés és a felvételkészítés mellett a szerkesztésre is alkalmas szükséges: középszint + számítógépes montírozó 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes